Publication: Magyar Közlöny
Issue: MK-2007-174 (Year: 2007, Number: 174)
Era: 2004-2010
Section: A biztosíték kizárólag az 57/2005. (III. 30.) Korm. rendelettel módosított, a mezõgazdasági és élelmiszer-ipari termékekhez kapcsolódó biztosítékrendszer szabályairól szóló 17/2004. (II. 13.) Korm. rendeletben, valamint a 9/2004.
Paragraph Index: 1965

7. mellékletben meghatározott költségeket, továbbá amennyiben a gabona átvétele beszállítással történt, a felajánlónak saját költségén haladéktalanul, de legkésõbb az MVH által meghatározott idõpontig intézkednie kell az áru intervenciós raktárból történõ elszállításáról. Amennyiben a felajánló a visszavonást követõen nem gondoskodik az MVH által meghatározott idõpontig a gabona elszállításáról, akkor az MVH jogosult elszállíttatni az árut az intervenciós raktárból a felajánló költségén a felajánláskori tárolás helyére. A benyújtás napjának a postai úton benyújtott ajánlat-visszavonás esetén a postára adás napja, a faxon kezdeményezett ajánlat-visszavonás esetében a visszavonási kérelem felajánlás helye szerint illetékes Megyei Kirendeltséghez történõ megérkezése tekintendõ. A benyújtás helye: Mezõgazdasági és Vidékfejlesztési Hivatal A felajánláskori tárolás helye szerint illetékes Megyei Kirendeltsége a 6. melléklet szerinti postai címre, illetve fax számra VI. Elõzetes helyszíni ellenõrzés Az érvényes ajánlatban szereplõ árutételt az MVH a felajánláskori tárolás helyszínén ellenõrizheti (akár többször is). A helyszíni ellenõrzés idõpontjáról az MVH értesíti a felajánlót legalább az ellenõrzés megkezdése elõtt 24 órával. Az elõzetes helyszíni ellenõrzés eredményérõl jegyzõkönyv készül 3 eredeti példányban, amelynek egy eredeti példánya a felajánlót illeti. Amennyiben az elõzetes helyszíni ellenõrzés során a felajánlott gabonatétel nincs a felajánlásban megjelölt helyen elkülönítetten és szállítható állapotban, illetve mennyiségben és minõségben nem felel meg az intervenciós követelményeknek, akkor az a tétel elutasítását vonja maga után és a felajánló köteles az MVH-nak a 7. mellékletben meghatározott költségeket megfizetni. Az elõzetes helyszíni ellenõrzés során a felajánló dönthet az ajánlata visszavonásáról (a felajánló ez esetben is köteles az MVH-nak a 7. mellékletben meghatározott költségeket megfizetni). Az elõzetes helyszíni ellenõrzés során – az MVH döntése szerint – mintavételre és a minta laboratóriumi vizsgálatára is sor kerülhet, melyet 12. mellékletben felsorolt laboratóriumok valamelyike (továbbiakban GAFTA labor) végezhet el. A laboratóriumi vizsgálat költsége a felajánlott tétel elutasítása esetén a felajánlót terheli a 7. melléklet szerint. VII. A gabona átvétele Az MVH az ajánlatokat a rendelkezésre álló intervenciós raktárkapacitások elhelyezkedése szerint diszponálja. Az MVH a helyben történõ felajánlásokat beszállításos módon más raktárba is irányíthatja. A fizikai átvétel teljes folyamatát az MVH ellenõrei vagy megbízottjai a helyszínen folyamatosan ellenõrzik. A fizikai átvétel során a GAFTA labor képviselõje minden esetben jelen van mintavételezés céljából. A fizikai átvétel napjának az ellenõrzési jegyzõkönyvön található ellenõrzés idõpontja tekintendõ. Ekkor történik meg a reprezentatív mintavételezés. Az MVH a fizikai átvétel napjától fizet tárolási díjat a raktározóknak a raktározási szerzõdés szerint. (A gabona átvételével kapcsolatosan elõzetesen egyeztetet idõpont az MVH írásos engedélye alapján egy alkalommal módosítható.) A felajánlott tétel elfogadása esetén a gabona végleges átvételi napja a laboratóriumi vizsgálati jegyzõkönyv MVH-hoz történõ beérkezésének napja. A gabona értékesítésérõl szóló számlán nem a fizikai átvételnek, hanem a gabona végleges átvételi napjának kell szerepelnie teljesítési idõpontként. 2007/50. szám H I V A T A L O S É R T E S Í T Õ Az átvételi határidõk a gabonaféle és az átvétel típusának függvényében az alábbiak szerint alakulnak:

Source: https://magyarkozlony.hu/hivatalos-lapok/f5c4fc7f61cab49f726e770d226b1c4fd9e3e04d/dokumentumok/b0b6c42cdfcb94e2e22ccfd00c85797b669eb24c/letoltes